Строителни борси в София – откъде да купим материали за строеж – Yvox.net\nВсе повече хора предпочитат да живеят в собствения си дом – в предградията, далеч от градската суета. И въпреки че този избор е оправдан от наличието на безспорни предимства – релакс в собствената градина, игра с деца на чист въздух, барбекю с приятели и други радости от собствеността на частния дом, първоначално трябва да преминете през приятното, но все пак значимо – задължения, свързани с изграждането на къща. Ето защо не е изненадващо, че решението да започне изграждането на частен дом е важен етап от живота на всяко семейство.\nНа практика това е само началото, тъй като преди непосредственото започване на строителството ще трябва да се извърши голямо количество подготвителна работа, от която до голяма степен зависи успехът на цялостната идея. Затова най-добре се обърнете към подходящи строителни борси София.\nНа този етап ще трябва да бъдат решени няколко важни въпроса: изберете място за строителство, определете бюджета му, изберете проект за къща, вземете разрешение за строеж и изберете изпълнител. Всички въпроси са еднакво важни, на всеки ще трябва да се обърне достатъчно внимание.\nКогато избирате и купувате земя за нов дом, е добре да обърнете внимание както на правните, така и на практическите нюанси. Процедурата е придружена от изпълнението на много документи, така че е препоръчително да се привлече доверен посредник – брокер или адвокат.\nНевъзможно е да се реши как да се построи правилно къща без подробна проверка на обекта, на който ще се извършва работата, и в идеалния случай всичко започва с намирането на земя за строителство. Тъй като комфортът на бъдещия живот директно зависи от местоположението на къщата, при избора на последния те се ръководят от няколко критерия:\nХарактеристики на къщата – Взема се предвид не само площта, но и релефът. Обект на наклон ще изисква допълнителни финансови инвестиции за планиране и земни работи, изграждане на подпорни стени.\nДокументи на собственика (продавача) – Необходимо е да се провери тяхната автентичност и правилно попълване (в дадените размери).\nМестоположение – Взема се предвид близостта до цивилизацията, качеството на пътищата за достъп, наличието на спирки на обществения транспорт, екологичната ситуация (опасни индустрии, разположени наблизо). Важно е да разберете дали наблизо има блато, пречиствателна станция или депо за отпадъци.\nИнфраструктура – Наличността на комунални услуги се оценява (подробна информация се получава най-добре от управляващата компания).\nДопълнителни възможни разходи – Може би на мястото има разрушени капитални сгради, които подлежат на разрушаване, или подземните води се изчерпват, което означава, че ще трябва да се изгради ефективна дренажна система.\nТази и друга полезна информация могат да бъдат получени от собствениците на съседни парцели, както и от администрацията на населеното място. Опитни строителни борси в София, които знаят как да построят правилно частна къща е добре да отправят искане до съответните институции за възможността за свързване към съществуващите инженерни мрежи. В противен случай неочаквана забрана ще се превърне в сериозен проблем.\nКогато мястото за изграждане на къщата е окончателно избрано, се извършват дейности за улесняване на работата. Извършват се геоложки и геодезически изследвания, топографско проучване на района. Резултатът ще бъде информация за състава на почвата и дълбочината на подпочвените води, което ще помогне да се адаптира основата на типичен проект за конкретни условия. Ако има конструкция на земята, тя ще трябва да бъде обвързана със съществуващата основа и евентуално укрепена.


Наградиха краснописците на Професионалната гимназия - Parvomai.NET\n09:47, 12 фев 2019 г.\nДесетокласничката Нелина Шишкова стана победител в проведеното в ПГСС „Васил Левски“ състезание „Най-добър краснописец“, съобщава училищното издание „Ученически стандарт“. Надпреварата е била планувана за 23 януари – Деня на ръкописа. Заради грипната ваканция, обявена в края на януари, гимназистите са се изявили само в първия ѝ етап, в който е трябвало сами да изберат текст и да го изпишат на бял лист с формат А3. Творби на Христо Ботев и сонети на Уилям Шекспир са били сред предпочитаните. Златомира Христова от Х б клас се е представила с авторско стихотворение.\nНай-много участници в инициативата е имало от VІІІ а клас.\nНелина е била класирана на първо място от комисия, съставена от учителките по БЕЛ в гимназията: Стоянова, Въцова, Караманова. Според признанието им, те са били доста затруднени в избора на най-добър краснописец, защото всички представени ръкописи са изработени с много старание.\nНа второ място се е класирала Гергана Димитрова също от Х а клас, а трета - Ана Янева от ІХ а клас.\nМомичетата са получили красиви химикали и книгата „Традициите в настоящето“, посветена на 55-годишнината на ПГСС „Васил Левски“. Тази книга с паметен надпис са получили и останалите 32 участници в състезанието.\nНаградите е връчила директорката на училището ни Росица Генова.\n10:25, 12 фев 2019\nТова подхожда за деца в първи клас.\n10:31, 12 фев 2019\nПрофесионалното обучение, стига да е качествено и съобразено с нуждите на бизнеса, е бъдещето на хората от Първомай. Първомайският бизнес има нужда от хора, които могат да шият, да въртят лопата, да гледат земеделска продукция и съответно да я разнасят. По време на избори се вихри временна заетост. За последното, квалификацията на хората е добра.\n12:35, 12 фев 2019\nявааа пак смях кажи за ко му е на човек да е квалифициран да върти лупатата да шие и да гледа доматяту. за тва ни са иска квалификация за тва са иска работа и да имаш две ръце два крака и една глава която да ги управлява. то аку за тва са искаше квалификация тугава инжинеряту направо щяха да завършват професори и после да стават академици.\n12:39, 12 фев 2019\nВ рубриката "Гласът на Хората" можете да прочетете неподправената истина.\nОткриха Йода в ръкопис на 900 години 19.04.2015\nУникален ръкопис открит в Троянския манастир 03.12.2014\nПоказват ръкописите на теорията на относителността на Айнщайн 26.02.2010


> Главна страница / Полезно / Недвижими имоти / „ИГЛИКА“ - българска агенция на световно ниво\nАгенция „ИГЛИКА“ е нова компания със стабилни позиции както сред строителните предприемачи, така и сред клиентите си.\nот Агенция Иглика\nНезависимо дали продавате или търсите да купите недвижим имот в България, безспорно, имате нужда от професионална подкрепа при взимането на тези толкова важни решения. Логично е да потърсите доверен партньор, а не просто посредник за огледи и оформяне на документи. Агенция „ИГЛИКА“ е нова компания със стабилни позиции както сред строителните предприемачи, така и сред клиентите си.\nНе е лесно да поставиш силен старт на един млад бизнес, но агенция „ИГЛИКА“ го прави! Основателят й, Иглика Петкова е бизнесдама с богат опит в продажбата на недвижими имоти, която има детайлен поглед върху силните страни и слабите места в сектора. За това, умело попълва всички недостатъци чрез услуги и компетентно отношение.\nУверено и компетентно, екипът на компанията предоставя богата палитра от услуги, които имат за цел да направят сделките с недвижими имоти сигурна и изгодна операция, но също така – да ви спестят много грижи, време и неудобство.\nВ сайта на агенция „ИГЛИКА“ www.i-investestate.com, изготвен само за една седмица от специалистите на domaza.bg, можете да намерите електронни форми за заявка за партньорство и запитване за услуга, абонамент за новини, ръководство на купувача, форма за продажба на имот.\nПравилните решения се взимат след информиран избор - планиране и консултации\nПродавате, купувате, отдавате под наем или търсите да наемете жилище – екипът на агенция „ИГЛИКА“ е до вас! Освен, че ще се запознаят детайлно с вашите предпочитания, за да намерят най-правилните предложения за имоти, те ще ви запознаят и с актуалната ситуация на пазара, за да знаете какво може да очаквате като ценови параметри. Правилните решения се взимат след информиран избор! Благодарение на Агенцията, няма да ви се налага лично да водите преговори, за да постигнете оптимална цена и изгодна сделка.\nЕто за какво още можете да разчитате на „ИГЛИКА“:\nИзкупуване на апартаменти и парцели\nТова, със сигурност, е услуга, която ще ви спести изключително много главоболия! Да пускате обяви сами, да отговаряте на неспирни телефонни обаждания, да се свързвате с агенции, да подписвате договори, да се ангажирате с огледи, да чакате /понякога/ с години.... Всичко това ще ви бъде спестено от експертите на „ИГЛИКА“, които ще направят оглед и оценка на имота ви, а след това, в рамките на 48 часа, ще изготвят възможно най-добрата пазарна оферта, за да го откупят от вас.\nСъщото се отнася и за продавачите на земя в София и областта – Агенцията е партньор с доказани строителни предприемачи, които търсят нови парцели за своите проекти.\nВАЖНО! За всичко това, не дължите никакви такси и комисиони!\nНамиране на правилните наематели\nНезависимо дали става дума за ваше лично жилище или имот, който сте придобили с инвестиционна цел, не е лесно да пуснете чужди хора в него. Дали ще са добросъвестни? Дали ще пазят собствеността ви? Дали ще плащат наема си навреме? Всички тези въпроси терзаят всеки наемодател. Агенция „ИГЛИКА“ идва на помощ, за да ви осигури не само наематели, а хора, които покриват вашите критерии и които ще носят отговорност за имота ви. Изключително успокояващ е фактът, че Агенцията поема ангажимента, ако договорът за наем бъде развален предсрочно, в рамките на 12 месеца, да намери нови наематели абсолютно БЕЗПЛАТНО!\n- Професионална оценка – ще получите анализ на пазара на наеми към момента и ще бъдете консултирани за размера на исканата цена;\n- Екипът на агенцията ще ви изготви рекламна стратегия на база търсените наематели, клиентските изисквания и др., както в България, така и в чужбина, ако имате такива предпочитания. Благодарение на партньорството си с платформата за недвижими имоти Domaza, имотът ви ще бъде рекламиран в 75 държави на над 20 различни езици.\n- Ще получите експертни съвети по отношение на процеса на наемане на вашия имот и защитата на личните ви интереси и сигурност.\nКолкото си приличат офертите на банковите институции за ипотечно кредитиране, толкова и се различават. Лихвените проценти, изискванията, на които трябва да отговарят кандидатите, процент на самоучастие и т.н. Вместо да обикаляте офисите на всяка банка, екипът на „ИГЛИКА“ ще събере необходимата информация и ще ви консултира за правилното крайно решение.\nИнтериорен дизайн и реконструкция\nНе всеки има добро въображение и правилна визия за обзавеждането или преустрояването на едно жилище. За това, доверявайки се на „ИГЛИКА“ ще има кой да свърши и тази работа вместо вас, за вас! С много стил и елегантност, екипът на агенцията ще превърне един имот в уютен дом. Ще получите индивидуално предложение, съобразено с желанията ви за цветове, разпределение на пространството и т.н., както и отстъпки от търговски обекти и производители – партньори на „ИГЛИКА“.\nЗа успешно бъдещо партньорство\nОсновна мисия на „ИГЛИКА“ е изграждането на взаимно доверие и личното отношение към всеки клиент. За това, политиката на агенцията предвижда отстъпка от цената на услугата при всяка следваща сделка.\nЗа да прочетете повече за предложенията и услугите на агенция "Иглика" - посетете сайта им www.i-investestate.com или разгледайте профила им в "Домаза".


Призиви на Тръмп към ОПЕК смъкнаха цената на петрола\nПризиви на Тръмп към ОПЕК смъкнаха цената...\n26 Фев 2019, 10:14 1048\nПоевтиняване на петрола във вторник, след като президентът на САЩ Доналд Тръмп призова Организацията на страните износителки на петрол (ОПЕК) да държи цените балансирани, предава Reuters.\nФючърсите върху американския суров петрол WTI отчитат спад в цената си от 0,34% до 55,29 долара за барел за контракти с доставка през април. Понижението при сорта Брент е от 0,06% до 64,72 долара за барел.\nСпоред анализатори САЩ, които са най-големият потребител на петрол в света, се противопоставят на скорошното покачване на цените, което беше подкрепено от ограниченото производство от страна на големи износители. Брент поскъпна с 8 процента в периода от 8 до 22 февруари.\nОсвен това петролните пазари са оптимистично настроени през последните две седмици и заради развитието около търговското споразумение между САЩ и Китай.


Представяне на романа „Един от нас спи“ от Йосефине Клоугарт – Фондация Европа и светът\nПредставяне на романа „Един от нас спи“ от Йосефине Клоугарт\n17:50ч / 24.07.2016г\nПредставяне на романа "Един от нас спи" от Йосефине Коугарт във фондация "Европа и светът": Виктория Катранова, д-р Иван Тенев, Пламен Тотев, Росица Цветанова, Гергина Дворецка, Анета Данчева, Андрей Манолов\nФондация „Европа и светът“ и издателство „Персей“ организираха представяне на романа „Един от нас спи“ от младата датска писателка Йосефине Клоугарт в офиса на фондацията. Това беше повод да отдадем и заслуженото внимание на преводачката Росица Цветанова, която за пореден път е проявила таланта си да предаде чуждия текст така, като че ли е бил писан на български.\nПламен Тотев, д-р Иван Тенев, Виктория Катранова\nРазговорът за романа естествено беше съпътстван от темите за особеностите на съвременните скандинавски литератури и за преводаческото майсторство. Фондацията остава вярна на вече утвърдилия се формат тези срещи да се провеждат в по-тесен кръг от съмишленици, който предразполага към повече откровеност и по-внимателно изслушване на всяко мнение. Участваха Пламен Тотев, директор на издателство „Персей“, съпругата му Светлана Янчева, директор на издателство „Изида“, д-р Иван Тенев, преподавател в специалност „Скандинавистика“ в СУ „Св. Климент Охридски“, поетесата Виктория Катранова, преводачите Анета Данчева-Манолова, Андрей Манолов, Красимир и Деница Проданови и домакините от фондация „Европа и светът“ Гергина и Владимир Дворецки.\nПисателката Йосефине Клоугарт е родена през 1985 г. и въпреки младостта си, е определяна като най-ярката звезда в съвременната датска литература. Наричат я „Вирджиния Улф на Севера“. Още преди да навърши 30 години, тя написва четири романа, посрещнати възторжено от критиката, два пъти е номинирана за престижната Литературна награда на Северния съвет и е носителка на Датската кралска награда за култура „Звезден прах“, връчвана от принц Фредерик и съпругата му на млади и иновативни творци от Дания и Гренландия. Романът „Един от нас спи“ е най-забележителната й творба до момента. В него героинята се е завърнала в своя роден дом в провинцията и анализира житейските си перипетии на фона на меланхоличен зимен пейзаж. Реминисценции от детството се преплитат със спомени за двама любими мъже, с които се е разделила и това ги прави вече „мъртви“ за нея. Допълнителен мрачен щрих в повествованието внася тежкото заболяване на майката.\nНа предишни представяния на книги във фондацията стигнахме до извода, че писателят не е длъжен да бъде стопроцентово честен с читателя. Същото пролича и при представянето на този роман. Мрачната атмосфера в „Един от нас спи“ не е характерна за Дания, където хората са дружелюбни и отворени към другите. Разпокъсаните мисли на героинята, които напомнят за гранични състояния като душевно заболяване или зависимост от дрога, пък със сигурност не могат да се припишат на авторката, която въпреки младата си възраст е много успяла не само в родината си.\nРосица Цветанова и Гергина Дворецка\nОще в началото на разговора поетесата Виктория Катранова и други участници в разговора откровено споделиха мнението, че стилът на Йосефине Клоугарт е много поетичен, но създава трудности при четенето, най-вече заради фрагментарността си, която би могла да се възприеме и като маниерност. А какъв ли труд трябва да положи преводачът, за да намери българския еквивалент на такъв стил? Росица Цветанова призна, че не й е било лесно, но е превеждала романа с удоволствие и искрено харесва творчеството на младата датска авторка, с която, впрочем, са на една и съща възраст.\nПри обсъждането на превода стана ясно, че е имало различни мнения как точно да се предадат някои особености в текста на Йосефине Клоугарт, като необичайната употреба на препинателни знаци и някои умишлени повторения на цели абзаци. Издателят Пламен Тотев призна, че са го сърбели ръцете да зачерква, но преводачката категорично се противопоставяла.\nГергина Дворецка отбеляза цикличните повторения в заглавията на отделните глави: в романа те са общо 8, като 4 от тях са озаглавени „Пейзаж“ и 2 – „Погребение“. Що се отнася до зачеркванията, в романа самата авторка прибягва до тях в буквалния смисъл на думата, за да постигне по-силен ефект. Например, чертата, теглена върху изречението: „Липсваш ми, няма ли все пак да се върнеш“, много по-дълбоко внушава мисълта „Липсваш ми, но не искам да ти го призная.“\nД-р Иван Тенев, Виктория Катранова, Росица Проданова\nД-р Иван Тенев обърна внимание на една трудност при превода от северногермански езици. Скандинавските автори винаги завършват пряката реч с „каза той/тя“. При превод на български обаче подобно повторение на глагола „каза“ би ни подразнило, затова преводачът започва да търси синоними, основавайки се на контекста, и замества „каза“ с: „възкликна“, „пошегува се“, „заяви“, с което изневерява на оригинала, но пък го пригажда към нашия читател. Д-р Тенев отбеляза нарастващия интерес в България към скандинавските автори, особено към съвременните криминални романи от Севера, и поздрави Пламен Тотев за избора да издаде роман, който не е криминален.\nАндрей Манолов, Владимир Дворецки, Красимир Проданов\nАндрей Манолов лансира интересна метафора, че преводът на подобно произведение е като карането на „Ферари“ – ако преводачът не може да овладее мощния двигател, ще катастрофира. Оттам разговорът се завъртя около бъдещето възприемане на романа „Един от нас спи“ в България. Продължавайки метафората, Владимир Дворецки изтъкна, че макар у нас да няма писта за Формула 1, появата на едно „Ферари“ на родна почва би разкрило нови хоризонти не само сред читателите, но и сред писателите.\nАнета Данчева, Андрей Манолов, Владимир Дворецки, Красимир Проданов\nАнета Данчева-Манолова откри паралели между стила на Йосефине Клоугарт и Маргьорит Дюрас. Още повече, според нея, са приликите между младата датска авторка и Йелфриде Йелинек. „Такъв стил създава нобелисти“ – заключи известната ни преводачка от нидерландски. Анета Данчева поздрави Пламен Тотев и за качествено издадената книга, в която си личи прецизната работа на редактора и коректора.\nКрасимир Проданов се поинтересува за колко време Росица Цветанова е успяла да преведе книгата, но тя обясни, че точен отговор не може да даде, защото прави паралелно много неща – занимава се не само с преводи, а изнася и лекции в Софийския университет.\nНа въпроса на Гергина Дворецка дали не се е изкушавала самата тя да напише свое литературно произведение, Росица отговори, че не е имала подобни изкушения, защото преводаческата работа много й харесва. Струва й се достатъчно, че е написала докторската си дисертация за влиянията между литературите на Швеция и Финландия от епохата на Реформацията до наши дни. Превежда от фински, шведски, норвежки и датски. Между авторите, които са се появили на български благодарение на нея са: Софи Оксанен, Шел Вестьо, Ким Лайне, Йохана Синисало, Юхани Ахо, Мика Валтари, Том Егеланд, Ян Гиу, Курт Ауст, Лена Крун, Йон Айвиде Линдквист и др.\nОсобено ползотворно е сътрудничеството й с издателя Пламен Тотев, с когото са отличен творчески тандем.\nВ края на срещата във фондация „Европа и светът“ Красимир Проданов поднесе приятна изненада, като предаде на издателите Пламен Тотев и Светлана Янчева грамоти от фондация „Деца на България“ за принос към разпространението на световната мъдрост, знанието и живото слово в България.\nЕгипет и България\nВъзможности за участие в 8-те игри на Франкофонията в Абиджан\nЙордан Ефтимов – поет на месеца за февруари в Столична библиотека\n„Халифът-щърк“ на Михай Бабич – роман за лутанията на душата


Ключови думи: витамини, минерали, имунитет, здраве, грип\n14 Януари 2022, Петък, 20:20 ч.\nВ началото на всяка година много хора си обещават, че ще се хранят здравословно и ще тренират повече. За да сме в добро физическо състояние и докато все още пандемията продължава, много важно е да се зареждаме с витамини и минерали, които ни карат да се чувстваме по-енергични и подсилват имунитета. Ето кои витамини и минерали да приемате през новата година за здраве, според "Pop Sugar".\nПрез сезона на настинките и грипните вируси, винаги се препоръчва да се заредим с много витамин. А сега, когато има пандемия от коронавирус, приемането на този витамин за подсилване на имунната система е още по-важно. Витамин С засилва продукцията на Б-лимфоцити и спира разрушаването на Т-лимфоцитни клетки - и двата вида клетки намират патогените и се борят с тях. Витаминът влияе добре, когато сте наистинали - облекчава симптомите и продължителността на настинката. Яжте много цитрусови плодове, за да си набавите витамин С - портокали, грейпфрут, лимони. Хапвайте и повече зелени зеленчуци - броколи, кейл, брюкселско зеле.\nЗа пробиотиците се знае най-вече, че се грижат за здравето на стомаха и подпомагат храносмилателната система. Но те стимулират и имунитета, тъй като стомашните стени изграждат 70-80% от нашата имунна система. Пробиотиците намаляват риска от хващане на настинка. Ще ги намерите в киселото мляко, комбучата, киселото зеле, кимчито и кефира.\nЦинкът може да намали продължителността на настинката, ако започнете да го приемате в началото на инфекцията. Този минерал също помпа имунитета. Когато патоген влезе в кръвния поток, цинкът влиза в афектираната клетка и прави така, че инфекцията да не се разраства. Може да се сдобиете с цинк, като приемате спанак, говеждо месо, скариди, бъбрековиден боб и ленено семе, съветват teenproblem.\nКогато слънчевата светлина докосне човешката кожа, тя стимулира синтеза на витамин D в тялото, затова той е уникален. Той подпомага здравето на мускулите и костите, помага ни да се борим със стреса и тревожността. Освен това, той подсилва имунитета. Когато се разболеем, витамин D подпомага продукцията на кателицидин - антимикробен пептид. Това спира развитието на вредните бактерии, микроби и вируси. Витаминът също регулира функциите на важните Т-клетки. Освен, като по-често се разхождате, когато навън е слънчево, може да си набавите витамин D, като консумирате мазна риба - сьомга и скумрия, гъби и масло от черен дроб на треска.\nНай-много рогати зодии сред новите министри Хванаха 49-годишна жена с 93 дози наркотик Една трета от софийските ресторанти пред фалит, в Пловдив над 50 хотела са обявени за продан Това са най-лицемерните зодии Връзка с женен мъж: 5 въпроса, които трябва да си зададем


Организацията на износа е основният проблем за по-голям износ на череши от производителите в Сливен » Съвети в земеделието\nОрганизацията на износа е основният проблем за по-голям износ на череши от производителите в Сливен\nОрганизацията на износа е основният проблем, за да бъде реализиран по – голям износ на череши от производителите в Сливен, казват овощари. Според тях, при добра организация на производителите от ранните сортове, могат да бъдат изнесени много големи количества на добра цена. Именно ранните сортове трябва да са приоритет, тъй като област Сливен изпреварва, много райони при зреенето на плода и има възможност да се реализира успешно продукцията на стопаните. Много от търговците зад граница, настояват за значителни количества, които трудно се постигат при лоша организация. Производителите трябва да помислят как да се обединят, именно по отношение на износа.\nПредходна : В три силистренски общини е завършила жътвата на зимна маслодайна рапица\nСледваща : Възможни са по-ниски изкупни цени на зърното при добра реколта


Прислужницата – начин на употреба – Детски книги\nАвторски Бисерче вълшебно 2017 Изследователи (8-10 г.) Мечтатели (11-13 г.)\n16.01.2017 10.05.2020 Лора Филипова 0 коментара Анелия Петрунова, комикси, Мама Муминка, Мумини, муминтролове, Пурко, Туве Янсон\nЗа наша радост муминските комикси на Туве Янсон вече се настаниха на българския книжен пазар. „Прислужницата на мама Муминка“ (изд. Пурко) разказва поредната забавно-философска история за семейството на симпатичните мумини.\nТози път в центъра на събитията е мама Муминка, чието разбиране за добре поддържан дом и щастливо семейство е поставено на изпитание от новата й съседка госпожа Филифьонката. Всичко в дома на Филифьонката е изпънато по конец. Градината е безупречно поддържана, а децата са спретнати и послушни. Изобщо, в дома й цари абсолютна чистота и скука.\nНе се съмнявайте, че Филифьонката е втрещена от муминското домакинство, където мръсните съдове се складират под дивана до първия дъжд, градината прилича на джунгла, а всяко домашно задължение е повод за веселба и забавление. Решението според нея? Мама Муминка има нужда от прислужница – също като нея.\nМама Муминка е щастлива, семейството й също, затова не смята, че й е необходима помощ. Всички обаче сме срещали хора като Филифьонката, които са способни да ти развалят удоволствието от живота, да те накарат да се съмняваш в себе си и да се чувстваш недостатъчно добър. Така в Муминската къща като прислужница пристига подозрителната, намръщена и нещастна Миса със своето куче Пъпчо.\nМумините обаче са си мумини и да си тяхна прислужница е необичайно преживяване. За тях е невъзможно да не виждат забавната страна на досадните задължения и да живеят по график. Точно това тяхно простичко, свежо и освободено отношение към света ги сближава с детската аудитория и е причина за голямата им популярност.\n„Прислужницата на мама Муминка“ е очарователна история, която ще настани усмивка на лицето ви, докато четете за усилията на мумините да помогнат на потисната Миса. Туве Янсон отново е разказала история, в която успешно е вплела комични елементи с дълбоко философски въпроси – какво е щастието, какво е успеха, на какво почива самочувствието ни и важна ли е честността в отношенията. Именно тази уникална смесица от забавен сюжет, симпатични персонажи, хумор и по-дълбоки житейски въпроси прави комиксите й еднакво подходящи за деца и възрастни.\nДори и да смятате, че отдавна сте надхвърлили възрастта за четене на комикси, не се колебайте да отмъкнете книжката от децата и да „изгълтате“ 40-те странички. Гарантирам ви, че истински ще се забавлявате (и вие, и те) със сухарката Филифьонка и депресираната Миса, ще се замислите какво е важно за вас в живота. И неизбежно ще се заговорите чий мироглед им допада повече, на чий дом искате да прилича вашият собствен. Именно в това е силата на добрата книга – да ни накара да се замислим, да се забавляваме и да общуваме помежду си.\nРевюта на черно-белите комикси за мумините: „Муминтрол и разбойниците“, „Мумините и семейният живот“ и на цветните: „Муминтрол строи къща“, „Муминтрол се влюбва“, „Муминтрол на Ривиерата“ и „Муминската долина се превръща в джунгла“.\n← Жирафчето Живко отбеляза своя шести рожден ден\nКучешко-котешки моден дизайн със стикери →


15:40 | 28.10.20\nСАЩ просто обясняват защо са ни отказали безвизов режим , въпреки че сме член на ЕС!Толкоз!Борисов ще им кацне на мушката , след като финализира сделката за малките самолетчета за големите пари!Така работят янките - изсмукват те и те захвърлят !\nМоля Ви се, изпратете няколко американски прокурори и съдии, че от нашите (корумпираните), ни дойде до гуша!\nНавремети имаше доклад ... (нерегистриран)\n... на (не се сещам точно дали на ДД или ддруга федерална служба), че Бойко Борисов е мутра. Нищо не произлезе от това - пак си го бутат само и само, защото им задоволява имнтереса да е анти-Русия. Нищо няма да се промени!\nДД ще ни дава акъл... Ние за предумишлено убийство даваме условни присъди , те ще ни кажат какво да правим...\nКога ще получим самолетите,като още не са започнати.?Тази сума окончателна ли е?Не ми се вярва,назначили сте най правилните хора,комунисти с богато минало.България е страна от третия свят вече без правосъдие.\nПразни приказки.Този не вижда ли какви хора "управляват "България.Не вижда ли ,че в България правосъдие няма?"Критики"уж де"\nкакво се разбира под трафик на хора, държавна политика ли е, щото Асандж...\nТе ни критикуват, а ние им плащаме, колкото може повече за самолетчета.\nАми ако не им платят властващите тези милиарди за самолетчетата ще излезнаят още нелициприятни за тях изводи които ни е си ги знаем ама няма кой да ни чуе:((((((((\nИ ние имаме препоръки към Държавния Департамент: гледайте си работата! Светът не е американския заден двор.\nАма иначе бая години траете назначения от тях премиер и кликата около него , но като ви кажат 1/10 от кривиците се сърдите?????\nне минават тия номера с критики и препоръки, щото у нас е дива джунгла и каноните са други, просто няма как да се получи, щото ние не сме 53-я им щат и да ни опъват юздите както си искат,мога само да го сторят с няколко човека в държавата, а останалите ще гледаме сеир\nтия ко са месят в държавните ни дела? Я нашия параламент да им напише една забележка!\nБива да сте прости, ни вие сте еталон.\nВ качеството си на какви САЩ се месят във вътрешните работи на суверенна държава?! Ако такова нещо беше направено от страна на Русия щеше да има декларации, становища, оплаквания и заклеймяване на "агресивната Русия". Да сте чули държавник или политик да реагира на това? Защо България да не излезе със становище за състоянието на делата в САЩ? Виждате ли абсурда? Една наистина независима държава щеше да реагира! Васалът ще се усмихва и ще мълчи! Ще мълчи, защото го е страх! Срамна работа!\nПиши до Външно. Сподели си болките и дай насоки за геополитиката. Не само тук. Айде ,действай.\nкак Бе бай Иване работодателите на бат Бойко дават ценни напътствия на правителство и народ!\nсъбуди се бе, бай Иане. САЩ казват на половината свят какво да казват, какво да осъждат, какво да одобряват. и след това САЩ казва, че международната общност е осъдила еди какви си действия на еди коя си организация/държава....\nОтговор на призива (нерегистриран)\nПризив да се увеличат усилията срещу трафика на хора? Нали ги увеличихме от 1,6млрд. на 2,2млрд. Ндяваме се сега да сте доволни и да ни оставите да си продължим краденето както до сега. Народен съд е малко за продажните политици.\nДогодина още 2.2 милиарда, та кравите да мучат доволно!\nМного недоволни (нерегистриран)\nДо сега не сме прочели нито една критика към хамериканското правителство от БЪЛГАРСКИЯ департамент. Сигурно, защото са заети с апартамент...гейт.\nнедей с тоя гейт, че Цвеко ще изригне от някъде за сансиора , като изригне днеска за учебниците в качеството на редови Член на нещо-си.\nХм, голяма работа (нерегистриран)\nНякакъв си департамент... Др. Нинова, Ниноваааа, това е важният въпрос на въпросите за по-нататъшното интегриране и индустриализиране на оптималните решения! Давайте, другари, да дадете! Веке нема кой.\nВъпросният департамент няма никакви правомощия в България . Както и във всяка точка на света с изключение на уса . Критики , санкции , рекет , заплахи ... просто не ни касаят де юре. Или де факто нещата стоят по друг начин ...\nПреди поканата на Меркел " идвайте",нямаше такъв граничен трафик,а след нея и при липса на граница стана каквото стана.Меркел не помисли за предвижването им от Сирия за Германия,как аджаба ще се транспортират бягащи от война в почти окупирани територии,бомбандировки до заветната цел.Да беше осигурила чартъри,друг транспорт ,нямаше да се стига дотук.Относно трафика с цел сексуална и трудова експлоатация започна преди бежанската криза,но трудовата експлоатация е основно в Германия и какви мерки се взимат там ,незначителни.Изпращач ,посрещач,е не ги ли виждат техните власти.Колкото до сексуалната от Източна Европа в западните страни ,изпращачите са от тук,а посрещачите там,но там е организацията.Има някакво раздвижване ,но не е достатъчно.\nНе разбрах. България се отчита пред САЩ ли ? Какъв е този отчетен период ?\nВ кой св3ят живеете???? Та България от бая години си е подчинена на сащ и краварите, а какво искат българите на никой не му дреме най малко на властващите защото знаят че не българите са ги сложили там и ги държат там..\nА, Държавният департамент на България,има ли критики към властите в САЩ ?\nАми прави са, щото трафикът пълни джобовете на управляващите. Ето ви малко информацийка тук От януари до май през България са минали почти 38 000 мигранти или колко мигранти ще ни бъдат върнати от Германия? https://free-bg.net/index.php/2018-10-31-12-06-08/3919-от-януари-до-май-през-българия-са-минали-почти-38-000-мигранти-или-колко-мигранти-ще-ни-бъдат-върнати-от-германия\nКакъв ти тук ужас ? САЩ какво ги е.е мигрантите в Европа ?\nВ Бг трафикът на хора е много добре организиран!Това няма как да стане без политически чадър! Просто са им намекнали от САЩ ,да се усетят малко!....ако могат ,разбира се.....!Ако не могат,ще им разяснят!Те занят как!!!\nНееее, ние приемаме съвети само от Путлер.\nКраваря винаги може да заколи глупавата си крава.ха.ха.ха\nЧовек без пари е лайно. Лайно с пари е човек.\nНа целия свят е ясна българската бутафорна борба с престъпността и корупцията. Само българските придворни медии и анаЛЛизатори се правят на ощипани за някоя трохичка и огризка от мафиотската трапеза.\nДобре бе, не мога да ви разбера! Какво очаквате от един кравар? Да не се грижи за кравите ли, да не ги коландрисва?\nОказва се, че противодействието на трафика на хора, а вероятно и на организираната престъпност въобще, е доста камуфлажно. Подобно отношение от страна на управляващите и правозащитните органи е равносилно на "чадър" над престъпните групировки. Да се чуди човек защо това е така в една държава, член на ЕС. После ходи агитирай матриала, че това няма нищо общо с огромните финансови капитали, генерирани от организираната престъпност. Истината е, че работата е толкова воняща, че се усеща чак във Вашингтон. ГЕРБ обаче се правят на ударени с "мокър парцал", а ББ както винаги се разсейва - "ни чул - ни видял". Но едно е сигурно - времето на тъй наречените управляващи изтича, а търпението на наште съюзници от НАТО и ЕС е изчерпано.\n"Българското правителство полага значителни усилия в борбата с трафика на хора, макар да не покрива напълно минималните стандарти в някои ключови области, пише Държавният департамент на САЩ в годишен доклад." С половин похвала и половин критика баш на изчерпано прилича.\nМисля че сериозно грешите. Премиера Борисов и ГЕРБ са точно такива каквито НАТО и ЕС искат за България. Този тип дипломатически намеци са за да напомнят на Борисов че може да бъде сменен когато пожелаят. Нищо повече. Борисов послушно прокарва западна нелиберална политика, в която България има ресурсна и буферна роля. В нелобералния свят има място само за два типа държави (принципа е заложен в капиталистическата идеология) – експлоатиращи и експлоатирани. На нас не е отредена втората роля. Това че Борисов има мръсно минало го прави прави по-предпочитан, защото е по-лесен за контрол. Допълнително с годините той доказа че има чудесен усет за народопсихологията на българина – бабаитски (началнически) стойки по снимките, рязане на лентички, самохвалство са достатъчни за да бъде харесван от простолюдието. Реално е перфектния човек, който да прокарва неолибералните интереси в България и на балканите. Затова е на власт толкова дълго.\nВластта, че си има за критика, си има, ама точно тези педали изповядващи евроатлантически и демократични ценности да ни дават акъл, айде..... Марш на два метра под земята!!!\nТочно тези педали знаеш ли какви присъди дават?\nМмм даа. После да не кажат, че няма самолети заради този и многото други знайни и незнайни проблеми у нас. Ще е силно кафяво ! Особенно, ако сме платили ...\nИмат, повярвай ми. Ама ако знаеш, колко НПО имат за предмет на дейност "мониторинг на съдебната система", шапката ще ти падне. Какви изводи правят според теб? Такива, че да им продължава финансирането. Че управлението на България не е цвете, не е, ама все ми се ще, наистина на по-обективна основа да си правят изводите.\nТи какво искаш. МС и партия ГЕРБ ли да наблюдават и критикуват съдебната система? Разбира се, че ще са НПО. Колкото повече, толкова по-добре.\nЧе, какво общо има тук Русия? Или иамш банкова сметка в рубли?!\nЩото няма как за "толкова може".\nНе ми ги обяснявай тези. За Иванчева как може, пък за който и да е висш политик винаги не може?\n"Съдът не е на никой, те сами се избират." - Не съм съгласен, не е вярно.\nНа типична руска подлога\nМангъров: Да се снимам ли, когато съм в COVID-отделението? Шефката на болницата е в отпуск


Евангелска Съборна църква Пловдив — Rezervaciq.com\nул. „Лейди Странгфорд“ 21, Център, Пловдив\nПрез 1858 година в Пловдив идват първите американски мисионери, сред които са д-р Хаскел, д-р Кларк и д-р Мериам и така е поставено началото на Евангелистката вяра, всяка неделя се провеждат богослужения. Все повече хора се увличат по нея и 1883 година е открита и първата такава църква в Пловдив, която е ръководена от д-р Марш и неговата жена които остават в Пловдив повече от 40 години.\nИменно доктор Марш започва строежа на църквата и контролира всеки един етап. Тържествата по откриването стават през 1901 година по време на Втори Събор на Евангелистките катедрали. Църковният храм е в готически стил и до днес привлича много художници и посетители, които остават запленени от стабилността и мощта, която църквата излъчва с внушителните си размери.\nОт деня на откриването си до днес всяка неделя камбанен звън отбелязва началото на богослужението и всички вярващи са добре дошли да се поклонят пред Бога и да дадат живота си, за да му служат. Постепенно са издигнати други такива църкви не само в Пловдив, а и в цяла България. През годините няколко пъти са организирани протести срещу евангелистите и тяхната вяра. Дори е имало случаи на нападения и поругаване на църкви и поклонниците, които идват на богослужение.\nТелефони: 032 / 62-59-95\nАдрес: ул. „Лейди Странгфорд“ 21, Център, Пловдив\nВсички материали и снимки са собственост на ДРС - Травел ЕООД, потребителите от които са въведени или техните автори. Евангелска Съборна църква Пловдив е едно от нещата които привличат туристи в Пловдив. Виж Евангелска Съборна църква Пловдив и коментирай, ако си бил там или имаш въпроси!


Възможен сценарий...след 180 дни\nОстават около 180 дни до възможната дата за приемане на България в Европейския съюз. Това събитие ще донесе ново развитие в живота на нашите компании, което по значимост бихме сравнили с годините след 1990, довели до ренесанса на предприемаческия дух в България. Не веднаж сме казвали тези думи, ще има и препятствия, но и възможности. И както обикновено търсим повече възможностите, без да подценяваме препятствията и опасностите.\nНе сме категорични за датата на приемането ни, но нашето убедено виждане, е че двете страни - България и Румъния ще бъдат приети едновременно в Европейския съюз. Митовете за по-големия напредък на Румъния са силно преувеличени и по-скоро манипулативни, с една единствена цел, да бъдат ускорени реформите в България.\nЕто защо ще се спрем на "фактора" Румъния и неговото влияние върху нашия бизнес.\nПонастоящем и двете страни (България и Румъния) имат граница с ЕС, но входа на страната ни за ЕС през Гърция е заобиколен и по-скъпоструващ към основните ни пазари. Този вход обслужва предимно стокобмена между България и Гърция, отчасти към Италия и Испания. Изброявайки настоящите и бъдещите входни точки на страната ни в ЕС установяваме, че страната ни не е готова да вземе бързо ползите от разширението на евросъюза на изток. На дунавската ни граница, един Дунав-мост при Русе и три ферибота обслужват транзита. За сведение, на всички граници със съседите България разполага с 21 гранични пункта, при 83 съществували през 19-ти век. При граници с Румъния от Тимок до Силистра от 470 км има само един мост над реката, 139 километровата сухопътна граница е слабо използваема, а с Гърция при граница от 493 км използваме интензивно само Кулата. В повечето страни на евросъюза на всеки десетина километра има входно-изходни точки към съседните страни. И ако очакванията ни за подобряване на инфраструктурата остават, нашите погледи се отправят към съществуващото положение.\nБългария ще бъде облагодетелствана от присъединяването на Румъния (заедно с България) в ЕС. Страната ни ще получи:\n- по бърз достъп до европейските и източните пазари;\n- улеснен сорсинг, достъп до суровинни източници;\n- пряк достъп до нови икономически територии\nПървият фактор ще подобри чувствително не само нашата бързина на доставки с поне два дни, но и нашата калкулация. Ще бъдат редуцирани, както официалните разходи свързани понастоящем с износа, така и неофициалните свързани най-вече с преминаването през вътрешните (в разширения ЕС) пунктове. Нашите стоки ще стигат по-бързо, както до европейските градове на запад, ще получим по-бърз достъп до пазарите на Украйна и Русия и другите северни дестинации. Близостта до пазарите, което днес се счита за основно предимство на страни като Полша (главната причина да бъде основен доставчик на облекло на страна като Дания) или Чехия (до Германия), няма да бъде решаващия фактор за предпочитан сорсинг от тези страни.\nПо-малко видима засега и непозната за страната ни е възможността за използването на сорсинг от север. На първо място от Румъния. Северната ни съседка със сигурност има силни страни и една от тях е наличието на текстилна индустрия, която въпреки че изпитва трудностите на прехода, има свои ниши. Ето защо е добре, процеса на опознаването да започне по-скоро. И тъй като румънските ни колеги страдат от същата болест, както и ние да не търсим възможностите, които са най-близо до нас, скоро няма да ги видим на Балканското изложение за облекло и текстил в София www.textileexpobg.com . Активната позиция предполага ние да посетим изложението Romania fabric days в Букурещ от 19 до 21 октомври 2006 г. www.romaniafabricdays.com , откъдето да започне нашето проучване. Наред с това следва да бъдат отбелязано, че величината на румънския пазар, накара европейски (и турски)текстилни фирми да открият представителства и складове, с които да обслужват големия пазар в Румъния от около 24 милиона души население. В тази посока може да погледнем и към сорсинга на тъкани от "по-далечни" доставчици на платове като Чехия, Полша и латвийските републики. За нашите производители на платове и материали за шивашката промишленост също виждаме възможности при активна позиция и атакуване на северните ни пазари.\nТретата възможност за пряк достъп до нови икономически територии ще определи готовността ни да се справим с конкурентната среда в Евросъюза. Такава възможност ще бъде дадена и на десетки хиляди икономически оператори в другите 26 страни на съюза. В наша полза работят по-ниските производствени разходи и най-вече тези в дизайна и разработката на облеклата. Както в България, така и в северната ни съседка сектора "облекло и текстил" е развил специализация, която ни направи устойчиви на промените в световната търговия. Тази специализация следва да бъде усъвършенствана и въведена в активни маркетинг действия.


Тежки финансови дни за община Кюстендил заради пандемията – Струма Днес\nС над 1 мил. лева по-малко /според коментари – те са 1,6 мил. лева/ са собствените приходи на община Кюстендил към 30 март, сравнено със същата дата на 2019 г. Това стана ясно на последното закрито заседание на общинския съвет в залата на общинския театър.\nДанъчните приходи са намалели с 51%, а общите постъпления с около 55%. Общината минава в режим на изключителна икономия – ще бъдат гарантирани само разходите и дейностите по чистотата, охраната и патронажната грижа, каза пред съветниците кметът Петър Паунов.\nНа този етап около 150 общински чиновници и работници са с предизвестие и регистрация на борсата. Целият екип на театъра от 8 май е но Бюрото на труда. Следва го „Ученическо хранене“ и др. Коментира се и това, че част от общинските чиновници ще минат на 4-часов работен ден с всички произтичащи по Кодекса на труда последствия, пише Кмета.бг.\nВсе пак съветниците гласуваха удължаване на срока за плащане на таксата битови отпадъци с 5-процентна отстъпка до 30 юни т.г. „Няма затворена община досега – и сега няма да има“, изрази някакъв оптимизъм съветникът Огнян Атанасов.


Гледай го! януари 31, 2013\nВ по-голямата част от страната най-ниските температури през февруари ще бъдат между минус 10 и минус 15 градуса, но при ясно и тихо време и при снежна покривка не е изключено да има и по-ниски температури. Това съобщи Марияна Попова – синоптик в Националния институт по метеорология и хидрология при БАН.\nТя прогнозира, че най-високите температури през февруари ще бъдат между 15 и 20 градуса.\nСредната месечна температура за февруари в Северна България и по високите полета е от минус 1 до 1 градуса, в Южна България и по Черноморието – между 1 и 5 градуса, а в планините – между минус 8 и минус 4 градуса. През тази година се очаква средната февруарска температура да бъде около и над нормата.\nСредната сума на валежите през февруари в равнините е между 30 и 50 литра на квадратен метър, в планините – между 40 и 70 литра на квадратен метър, за Рило-Родопския масив и Странджа – от 70 до 100 литра на квадратен метър. Очаква се сумата на валежите през месеца да бъде над нормата.\nОбичайно за февруари динамиката на атмосферата ще бъде повишена и ще има чести промени на времето и валежи от дъжд и сняг, без да се образува съществена трайна снежна покривка в равнините.\nВ началото на месеца ще се установи пренос на топли въздушни маси от югозапад и температурите ще бъдат по-високи от обичайните. Облачността ще е променлива, ще има значителни намаления до ясно и слънчево време, ще има и периоди, когато облачността ще е значителна, на места с превалявания, предимно от дъжд, но съществени валежи не се очакват. Повишена вероятност за повече и по-значителни валежи ще има през втората половина на десетдневието, като те ще са последвани от краткотрайно понижение на температурите и с преминаване на дъжда в сняг.\nПрез първата половина от второто десетдневие ще е малко по-студено, но температурите ще са близки до обичайните. Очакват се чести превалявания, предимно от сняг, а в южните и източните райони на страната е възможно да са и от дъжд. През втората половина от десетдневието ще има повече спокойни дни, без съществени валежи, но с по-ниски минимални температури.\nВ началото на третото десетдневие на февруари ще има вероятност за валежи, но после се очаква тенденция за затопляне и за време без превалявания, прогнозира метеорологът.\nКамера е заснела нападателя на Баретата! Откриха и негово ДНК!!


Емоция и логика на едно място − умеят ли да работят заедно дизайнери и програмисти | Kafene.bg\nЕмоция и логика на едно място − умеят ли да работят заедно дизайнери и програмисти\nДоколко важно е да има химия в комуникацията между дизайнери и програмисти? Чува ли ли сте да казват, че дизайнът е по-лесен от праграмирането, или че от програмирането няма смисъл, ако го няма добрия дизайн? Всъщност истината е някъде по средата…\nХайде признайте си, че едва ли някой от вас ще си купи нещо, ако то не му е харесало първо на външен вид. В същото време едва ли ще ви стане приятно, когато, прибирайки се вкъщи, установите, че същото това нещо е много сложно за използване. Всичко това важи и за уеб средата. Програмистите могат да напишат невероятни неща, но ако дизайнерът не ги е направил така, че лесно да се възприемат от клиентите, то тяхната работа се обезсмисля. В същото време, ако дизайнерите нарисуват нещо „откачено“ и програмистите кажат „ааа, пич, това няма как да стане“, то и техният труд е бил напразно. Дизайнът е емоция, програмирането е логика, но за да получим наистина добър резултат, трябва да съберем логиката и емоцията на едно място.\nИ все пак, умеят ли да работят заедно един дизайнер и един програмист, какви качества трябва да притежават те и колко често спорят помежду си, ще се опитаме да разберем още сега.\nДнес реших да ви срещна с две усмихнати и чаровни момчета. Те са млади, талантливи и креативни. Знаят какво ИСКАТ, показват какво МОГАТ, но най-важното – правят го ТУК и СЕГА. Удоволствие е за мен да ви представя СТАВРИ и КОНСТАНТИН. Единият е дизайнер, а другият програмист. И двамата са възпитаници на националното състезание по ИТ, информатика и визуални изкуства „Аз мога – тук и сега“, където съдбата ги среща с Кристалин Чавдаров. Момчетата стават не само приятели, но и колеги, първо като стажанти, а след това като неизменна част от екипа на „Киви Дизайн“.\nЗдравейте, момчета, какво не казах за Вас? Представете ни се с няколко изречения?\nКонстантин: Привет, както стана ясно името ми е Константин Рачев, на 19-годишна възраст. Родом съм от Севлиево, но от около два месеца живея в град София, където ще продължа обучението си. Програмист съм в „Киви Дизайн“ и „Аз мога − тук и сега“. Занимавам се с технологии и уеб от седем години (колкото нереално и несериозно да звучи). Имам няколко награди в сферата, с които се гордея и се радвам, че съм ги постигнал. Голяма част от успехите ми и всичко, което ми се случва в момента, е благодарение на г-н Чавдаров (който продължава да вярва в нас/мен :).\nСтаври: Здравей! Какво друго… все още съм на 19 години и скоро имам рожден ден 🙂 Работя с г-н Кристалин Чавдаров и съм част от екипа на „Киви Дизайн“ вече година. Взел съм участие във всички издания на състезанието „Аз мога − тук и сега“, както и в SUPERлятната Академия. От тази година съм и млад член на Организационния комитет и от участник се превърнах в организатор на най-готината инициатива за деца в България. Изминалата година за мен беше едно голямо професионално израстване, благодарение на всички контакти, които създадох покрай „Аз мога − тук и сега“ и благодарение на шефа. От половин година с екип от още „нахъсани батки“ се опитваме да създаден собствен бизнес. Всъщност работим по един проект, който се казва TICKEY и е за модернизиране на градския транспорт. Най-новото покрай мен е, че от скоро работя и в KPMG като графичен и уеб дизайнер. Ииии ще съм първокурсник за втори път 🙂 Този път стартирам „Графичен дизайн“ в НБУ, след неуспешния ми опит да стана инженер по електроника в ТУ. Пожелавам си успех 😛 (… и ние му го пожелаваме :))\nПрофесиите ли намериха вас, или вие тях? Някой насочи ли ви при избора?\nКонстантин: При мен се получи така, че сам се насочих при избора и общо взето никой не ме е търсил. От малък (в момента не съм „голям“) ми беше приятно и забавно да се занимавам с програмиране (под някаква по-елементарна форма) именно заради това не съм се колебал и за секунда, просто работих и работя, за да бъда програмист и да постигна нещо значимо.\nСтаври: Ох, сложно. Аз имам страст към много неща. Започвайки от народни танци, минавайки през жичките, компютрите и достигайки до графичен и уеб дизайн. В живота си досега съм минал през полето, ресторантьорството, туризма, актьортсвото, докато се спра на дизайн. Може би вече открих най-много себе си или поне така смятам засега.\nНасоката получих първо от учителките ми от гимназията − Мария Кирилова и Мария Георгиева. Стимулът и желанието, това което те кара да работиш над себе си и да се развиваш − от „Аз мога − тук и сега“. Виждайки всички тези невероятни професионалисти на едно място и нещата, които правят…, как решават проблеми и създават внушения, може би затвърди желанието у мен да се занимавам с това.\nРазкажете ни как попаднахте в „Аз мога − тук и сега“ и какво се случи след това?\nКонстантин: В „Аз мога − тук и сега“ попаднах още на първата инициатива през далечната 2011 г., когато бях 9-ти клас, ако не греша. Учителката ми по информационни технологии ми спомена за едно ново състезание и всичко започна именно в този момент. Както съм споменавал вече няколко пъти, на въпросното състезание „не сътворих“ нищо, но явно това не ме е демотивирало, а напротив. Три години по-късно бях на същото място, но вече от другата страна, част от лекторите. След тези 10 дена, в които организацията и менторството бяха водещ фактор, разбрах колко сили, а и не само, са нужни, за да се стигне от идеята до продукта. Преди този момент, а и все още, съм участвал в почти всички инициативи на „Аз мога − тук и сега“, без „Походът на вдъхновителите“.\nСтаври: В „Аз мога − тук и сега“ попаднах, когато бях 10-ти клас и когато всъщност беше първото състезание. Беше невероятно, беше ново, беше професионално. Как попаднах там нямам ясен спомен, но се сещам, че учителките ми от гимназията дойдоха развълнувани и казаха, че има ново състезание, което ТРЯБВА да покорим 🙂 След това последваха дузина неуморни пътувания от Добрич до Девин.\nДоколко важно е според вас дизайнери и програмисти да умеят да работят заедно?\nКонстантин: Изключително! Програмистът не може без дизайнер, дизайнерът не може без програмист, омагьосан кръг. 🙂 За създаването на напълно завършен продукт са нужни много усилия, но не самоцелни. При работата в екип всяко едно звено е наясно със собствените си отговорности и респективно ги следва и спазва. Ако някъде нишката се скъса, проектът пропада. 🙂 А и все пак е хубаво идеите и логиката да вървят ръка за ръка, същото е с дизайнерите и програмистите.\nСтаври: Много! Много е важно да има хармония в отношенията между тях, да има здрава комуникация, ясен и за двамата краен срок на проекта и най-вече уважение към труда и професионализма на всеки един от тях.\nСлучва ли ви се да спорите помежду си, когато става дума за работа? (И, ако да, за какво най-често?)\nКонстантин: Не, не мисля, че спорим често, напротив, работният процес върви гладко. Всеки се съобразява с идеите на другия, въпреки че ми се е случвало няколко пъти да не доизслушвам Ставри и прекъсвайки го разбирам, че идеите ни са идентични. Споровете стоят настрана от работата ни. 🙂\nСтаври: Естествено! Та, по време на спор се колаборират двете „изкривени” съзнания, а и току-виж сте измислили и нещо ново. Е, има я и вероятността да се закопаете здраво, но тук вече човек трябва да знае до колко си струва да спори и кога трябва да спре, за да тръгне проектът.\nС Рачев най-често спорим за това кога да отидем на работа или кога да ходим да спим.\nКое е най-трудното в комуникацията помежду ви и защо?\nКонстантин: Не съм сигурен, но се справяме доста добре с комуникацията. Последните няколко месеца сме един до друг през повечето време и това се отразява и върху съвместните проекти (в добър аспект). Досега не е имало момент, в който единият да отговори с нещо от сорта на: „Не, не, не, това не може да се направи и няма да стане! Следващата идея!“ Комуникацията ни е на страхотно ниво и към момента се справяме. 🙂\nСтаври: Ами ние живеем заедно и нямаме подобен проблем 🙂\nНужно ли е според вас дизайнерът да разбира поне малко от програмиране и съответно програмистът от дизайн?\nКонстантин: Да! За разработката на един качествен проект е нужно програмистът да осъзнава къде са трудностите (pitfalls) от гледна точка на дизайна, като е валидна и обратната ситуация. Но не бива да се прекалява. Единични са случаите, в които човек съумява да балансира програмирането и дизайна на едно равнище, все пак за какво ни е екипната работа?!\nСтаври: Определено е важно, за да имаш представа до какво ниво може да се развие проектът спрямо сроковете.\nКакви качества трябва да притежават добрият дизайнер и програмист, за да работят успешно заедно?\nКонстантин: Нужно е всеки да е перфектно запознат в сферата си, но е нужно да се вземат под внимание и отговорите на горния въпрос. Успешната работа се определя от мотивацията, усърдната работа по конкретната задача и най-вече от това нито един от двамата да не се възприема за нещо повече от другия, равнопоставеността е важна. 🙂\nСтаври: Чувство за хумор, готовност за среднощна работа (не го броя за качество, но мисля, че е важно), креативност.\nЗащо точно „Киви Дизайн“?\nКонстантин: „Киви Дизайн“ дава много повече от възможността да работиш по проекти, това е нещо, което човек може да върши от вкъщи. Екипът, подкрепата, обстановката, инициативите, познанствата и още… 🙂\nСтаври: „Киви Дизайн“, защото кръвта ми е зелена и обичам кивита. 🙂 „Киви Дизайн“, заради хората, защото там се чувствам най-истински, най-свободен и на мястото си, защото растеш и се развиваш с фирмата и колегите си, защото в офиса има топло и приятелско отношение, защото се БАЧКА, защото работим заЕДНО и защото придрямвам на дивана.\nКонстантин: Работата, успехът, неуспехът, оценката на продукта (пречупена през призмата на потребителите) 🙂\nСтаври: Вдъхновява ни успехът, удоволствието от добре свършената работа, вдъхновяват ни редовните ни тиймбилдинги и най-вече се вдъхновяваме, чоплейки семки на терасата, когато г-н Кристалин Чавдаров НЕ е в офиса 🙂\nЛюбопитно ми е, приятели ли сте извън работа? И нужно ли е изобщо да сте приятели в живота, за да сте успешни в работата (доколко приятелството е фактор, който оказва влияние)?\nКонстантин: Да, определено сме приятели в и извън офиса. Както споменах по-горе, последните няколко месеца прекарваме известно време един до друг, докато работим по проекти, а и не само. 🙂\nСтаври: Приятели сме, да, и както казах живеем заедно. Може би, за да си успял, не е нужно да си „готин“ с всички, но трябва да си човек. Кой съм аз да казвам какво е нужно и какво не. Аз се сприятелявам бързо, но и качествено, държа на приятелите си. Това е моят начин, но всеки има свой собствен.\nОпишете другия с една дума…\nКонстантин (за Ставри): креативен\nСтаври (за Константин): киви\nИ себе си…Константин: не мога да се опиша 🙂\nСред приятели минавам за…Константин: отново не мога 🙂\nМислех си да стана…\nОт моята научих…\nКонстантин: как да се отнасям към проектите и хората.\nСтаври: доста, но има още какво да се желае.\nВъзхищавам се на…\nКонстантин: хората, които не се отказват.\nСтаври: семейството си.\nДобрият екип е важен, защото…\nКонстантин: не е възможно да се справиш сам… с нищо/всичко.\nСтаври: улеснява живота\nНикога не работя без…\nСтаври: да спра и изпия едно кафе.\nСтаври: от мозъка?\nКонстантин: не действам\nСтаври: смеся задачите\nКонстантин: най-силният мотиватор\nСтаври: нормален процес към израстване\nКонстантин: за всичко\nСтаври: да стана космонавт\nИма ли нещо, което не ви попитах, а вие искахте да го кажете?\nКонстантин: Сигурен съм, че от този момент ще ни се случват и ни очакват още по-прекрасни неща, в които да затвърдим постигнатото, а „Аз мога − тук и сега“ и г-н Чавдаров ще вдъхновят и други млади хора, както се случи с мен и Ставри. 🙂\nСтаври: Искам да благодаря на г-н Кристалин Чавдаров, че ни събра, че ни търпи и че е винаги зад нас. Поклон.\nБлагодаря ви, момчета, за това интервю. Пожелавам ви да сте все така вдъхновени, усмихнати, щастливи и успешни ЗАЕДНО − ТУК И СЕГА!


Надзирател записвал с камера Банев, сложили и втори катинар на килията му | Портал за българи в Лондон, Великобритания и чужбина\nHome Новини Надзирател записвал с камера Банев, сложили и втори катинар на килията му\nОфицер с мобилна камера снима всяка крачка на Николай Банев, когато го извеждат от килията на ареста. Това става ясно от жалба на олигарха до административния съд в София, с която той иска надзирателите да не го записват, съобщи “24 часа”. Това нарушавало гражданските му права.\nСамо три седмици след като Банев е настанен в килията си, проверка открива в нея мобилен телефон. Оказва се, че извън правилата той е говорил със съпругата си Евгения. Заради това шефът на Главна дирекция “Изпълнение на наказанията” лично разпорежда втори катинар за килията на олигарха, а след това и мобилна камера, която да го снима навън. Същите мерки са приложени и в килията на Евгения Банева, която също е филмирана от надзирател, когато излиза на каре за разходка\nНиколай Банев остава на топло, въпреки че вече минаха 8 месеца от задържането му. Причината е, че прокуратурата успя да вкара делото в съда за този срок.\nПрез юли съпругата му Евгения беше освободена от наблюдаващия прокурор заради спешна нужда от биопсия на щитовидната жлеза. Докато беше в килията, Банева се жалваше на министъра на правосъдието и на омбудсмана от битовите условия там – влага, мухъл, тоалетна до леглото и вмирисани на урина чаршафи.


БЛИЦ. Епизод 6. Портрет на Дезире Касенда | PROVO Magazine\nБЛИЦ. Епизод 6. Портрет на Дезире Касенда\nКазвам се Дезире Касенда. Роден съм в Блантайър, Малави. Обичам музиката, а ентъртеймънта е моята страст. По настоящем живея в Кейптаун. Завърших саунд инжинеринг в местния университет. Участвам в организирането на музикални събития и съм решен да публикувам своята книга „Как да изградим щастлива връзка”.\n– Че съм африканец и съм черен.\n– От нищо не се срамувам.\n– Саунд инженер.\n– Умея да мотивирам хората.\n– „Целеустермен живот” на Рик Уорън.\n– Awesome God\n– „Без правила” на Даниел Таплиц с Джейми Фокс, Габриел Юниън, Морис Честнът, Питър МакНикол и др.\nРазкажи ни история за твоя град, която не може да се прочете в туристически пътеводител?\n– Вижте Мпумаланга (провинция в източната част на ЮАР).\nКоя е най-добрата черта на южноафриканеца?\n– Много са 🙂\nКоя е най-лошата черта на южноафриканеца?\nКое е най-странното нещо, на което си бил свидетел в ЮАР?\n– Ксенофобските атаки.\nКоя чуждестранна култура те изумява най-много?\nКоя държава искаш да посетиш най-много и защо?\n– Ямайка, за да изпитам скромния им начин на живот.\nКоя е най-голямата грешка, която южноафриканците са допуснали по време на развитието си?\n– ЮАР е много добре развита страна с модерни технологии.\nКое е най-великото нещо, което ЮАР е дала на света?\n– Домакинството на световното първенство по футбол през 2010 г.\nКакви знания искаш да предадеш на децата си?\n– Да вярват в себе си.\nКажи ни с 20 думи защо си заслужава да посетим ЮАР?\n– Южна Африка е мултикултурна страна с красиви исторически места. Хората са много гостоприемни и приятелски настроени. Има стабилна валутна система, в сравнение с други африкански страни и предлага различни социални забавления.\nКога да посетим ЮАР?\n– По всяко време, когато сте готови, считано от тази година 🙂\nTags: АфрикамузикаСаунд инженерЮАРЮжна Африка\nПредишна БЛИЦ. Епизод 6. Портрет на Кристи Макинтош\nСледваща Африканската одисея на 3inSpirit


За бъдещия президент - в числа, а не в проценти | Клуб 'Z'\nЗа бъдещия президент - в числа, а не в проценти\nЦачева остава фаворит, интересно е колко гласа ще откъсне Местан от ДПС и как ще се позиционират патриотите\n22.10.2016, 11:16 ч.\nпоследна редакция 22.10, 11:16 ч.\nС наближаването на президентските избори започват да валят и социологическите прогнози за това какво ще се случи на вота. Тези прогнози обаче имат две основни слабости - боравят с проценти и никога не можем да бъдем докрай сигурни доколко обявените резултати са факт и доколко - пропаганда.\nИзбори се печелят с реални гласове, не със социологически проценти. Що се отнася до президентските избори - въпреки силния мажоритарен елемент, при тях е много важно доколко даден кандидат може да разчита на стабилни партийни структури. Най-красноречивият показател какво влияние в обществото има дадена партия в реални гласове са парламентарните избори. У нас такива имаше само преди 2 години. Няма как да бъдем сигурни, че резултатите от този вот ще се повторят. Най-малкото защото ще има и референдум, което би могло да промени ситуацията. Данните отпреди 2 години обаче могат да бъдат поне ориентир за прогноза какво най-вероятно ще се случи на президентския вот и особено на евентуален втори тур.\nПо-внимателното вглеждане в числата от парламентарните избори преди 2 години налага следните изводи:\n1. Ако партия ГЕРБ успее да мобилизира твърдия си електорат, то Цецка Цачева е безспорният фаворит. Ако част от избирателите на Реформаторския блок гласуват за нея, то победата й на евентуален балотаж е почти сигурна. Още по-сигурна става тя, ако и част от патриотите я подкрепят на втори тур.\n2. Гласовете на БСП и ДПС, взети заедно, не са достатъчни, за да се надвие ГЕРБ. За това ще са нужни и избирателите на останалите леви партии. Ако ДОСТ на Лютви Местан откъсне около 100 хил. гласа от движението, то дори цялата левица и ДПС няма да са достатъчни, за да победят ГЕРБ. Цялата левица без ДПС е много далеч от изходните позиции на най-голямата управляваща партия.\n3. От съществено значение е как ще се позиционират обединените патриоти на втория тур, като хипотезата именно техният кандидат да е на балотаж не е напълно изключена.\nНа последните парламентарните избори големите партии паднаха до минимум, а малките партии взеха своя максимум, като някои дори се надскочиха. В резултат получихме най-раздробения парламент за годините на прехода, в който влязоха цели 8 формации.\nЕдинствената партия с над 1 млн. гласа у нас е ГЕРБ. През 2014 г. тя взе 1 072 491 гласа. Въпреки всички кусури на Цецка Цачева почти сигурно е, че ГЕРБ ще може отново да разчита на тези гласове - благодарение на машината на Цветан Цветанов, за която се носят легенди и която вече надмина тази на ДПС.\nГолемият въпрос на тези избори е възможно ли е да се създаде колаборация от партии, която да спечели повече, отколкото би взела ГЕРБ. Съдейки по резултатите на останалите партии това не е невъзможно, но като че ли ще бъде много трудно за осъществяване.\nПрез 2014 г. БСП взе двойно по-малко гласове от ГЕРБ - 505 527. Би било много смело да се твърди, че благодарение на лидерството на Корнелия Нинова този резултат се е повишил съществено. АБВ имаше 136 223 гласа. Ако приемем, че всички избиратели - ако все още има толкова - на Георги Първанов на втория тур подкрепят ген. Румен Радев - което също е много смело предположение - то общият резултат става 641 759 гласа. Твърде далеч от целта да се прескочи летвата на ГЕРБ. Ако включим дори гласовете на Движение 21, чиито лидер Татяна Дончева също се кандидатира за президент - което също не е много ясно дали ще се случи - то общият брой на гласове "набъбва" до 680 980. На парламентарните избори партията на Дончева взе 39 221 гласа. За близо 8-те хиляди гласа на НДСВ, партията, която излъчи вицепрезидента на Дончева Минчо Спасов, може би изобщо не си заслужава да се говори. Но все пак ако НДСВ отново реши да се колаборира с БСП и левицата - то 680 980 плюс 7917 е равно на 688 897.\nГолямата въпросителна на тези избори - както и на много други всъщност - е кого ще подкрепят избирателите на ДПС. Към тази традиционна въпросителна има този път има и един друг важен въпрос - колко гласове ще откъсне от електората на ДПС партията ДОСТ на Лютви Местан. За второто можем само да гадаем. Иначе на последните парламентарни избори ДПС спечели 487 134 гласа. Ако прибавим тези гласове към най-оптимистичния резултат на БСП, левицата и НДСВ се получава числото 1 176 031. Така летвата на ГЕРБ ще бъде прескочена. Ако обаче ДОСТ откъсне 103-104 хил. гласа от ДПС - Местан вече заяви подкрепа за Цачева - то дори избирателите на ДПС няма да стигнат, за да бъде преборен кандидатът на ГЕРБ на балотажа от страна на евентуална обединена левица. Тези стотина хиляди гласа биха могли да бъдат компенсирани и от евентуална подкрепа от патриотите.\nТака стигаме и до другата сериозна въпросителна - какво ще бъде поведението на избирателите на обединените патриоти. В тази коалиция влязоха Патриотичният фронт и "Атака", като издигнаха за свой кандидат лидера на ВМРО Красимир Каракачанов. На последните парламентари избори фронтът взе 239 101 гласа, а "Атака" - 149 262 или общо 388 363. Това е сериозен ресурс. И нищо чудно онези, които прогнозират, че не Радев, а именно Каракачанов ще е на балотаж, да се окажат прави. Защото на обединените патриоти им трябват само още 117-118 хил. гласа, за да изпреварят резултата на БСП от последните парламентарни избори - основните гласове, на които ген. Радев може да разчита на първи тур. А както е известно - у нас националистическата вълна, провокирана от бежанската такава, се засилва и не е невъзможно патриотите да добавят стотина хиляди гласа към своя резултат.\nНека все пак се придържаме към основната прогноза - че на балотаж ще са Цачева и Радев. Ако патриотите също решат на подкрепят кандидата на БСП и влязат в общия кюп, заедно с цялата левица, НДСВ и ДПС, то Цачева няма никакви шансове. Общата сума на подобен сбор гласове би бил 1 564 394. Този резултат е по-висок от твърдото ядро на ГЕРБ дори ако Местан успее да поведе след себе си цялото ДПС и го сервира на тепсия на Цачева. Разбира се от гледна точка на политическите реалности е трудно да се повярва, че обединените патриоти целокупно ще пристанат на левицата и ДПС.\nИ още един детайл. На последните парламентарни избори Реформаторският блок взе 291 806 гласа. С основание може да се предполага, че част от тези избиратели на евентуален втори тур ще гласуват именно за Цачева. Колко точно е трудно да се каже, но все пак има един ориентир. На парламентарните избори през 2013 г. десните партии се явиха самостоятелно и тогава ДСБ спечели 103 638 гласа. Както е известно хората на Радан Кънев са най-категоричната опозиция на ГЕРБ. Ако от резултата на реформаторите през 2014 г. извадим този на ДСБ през 2013 г. то се получава 188 168 гласа, на които вероятно ГЕРБ ще може да разчита на втория тур. Така Цачева би получила 1 260 659 гласа. Този резултат е по-висок от броя на гласовете на БСП, другите леви, НДСВ и ДПС, дори ако Местан не откъсне нито един глас от движението. Както вече стана ясно ако към тази компания срещу Цачева се присъединят и патриотите - което обаче е малко вероятно - то Цачева отново няма шанс, дори и с целия Реформаторски блок зад себе си. Ако обаче зад Цачева освен част от реформаторите застанат и част от патриотите - примерно половината от Патриотичния фронт иили около 100 хил. гласа, то резултатът й също се ще се увеличи.\nНека разгледаме все пак хипотезата, че на балотаж са Цачева и Каракачанов. Ако Каракачанов успее да обедини след себе си избирателите на БСП, АБВ и Движение 21 (подкрепа от ДПС и ДОСТ е очевидно невъзможна), той ще получи 1 069 334. Това е по-нисък резултат от този на ГЕРБ, макар и само с 3 хил. гласа. Ако обаче към него се добавят и 8-те хил. гласа на НДСВ, новият президент ще е лидерът на ВМРО. Той обаче няма шанс, ако 188-те хиляди избиратели на партиите от Реформаторския блок, които подкрепят правителството, излязат и гласуват за Цачева. Или поне десетина хиляди от тях.\nНакратко: ако приемем, че резултатите от последните парламентарни избори са надежден ориентир, то въпреки не особено убедителната кандидатура и не особено доброто й представяне в кампанията кандидатката на ГЕРБ продължава да бъде с най-големи шансове да е следващият президент. За разлика от друг път обаче Бойко Борисов, Цветан Цветанов и сие не могат да бъдат абсолютно сигурни, защото има вероятност при определени обстоятелства да загубят на втори тур. Добрата новина за тях е, че на първи тур със сигурност ще са на първо място, което означава, че правителството няма да подава оставка.\nизбори, резултати. прогноза\nДоста елементарни сметки.\nДоста елементарни сметки. Авторът пропуска мощния анти-герб вот, който ще отиде при Радев. Така, както през 2013 г. БСП добави няколкостотин хиляди гласа към своите традиционни 500-600 хиляди. Цецо ще трябва да надмине себе си за да стане Цачева президент.\nАвторът пропуска и че Боко\nАвторът пропуска и че Боко отлюспи ретроформаторите, които на втория кръг, който всъщност е решаващ, ще отидат за ноемврийски гъби.\nМощния анти-ГЕРБ вот не е имало, няма и да има. това показват числата. ГЕРБ взима минимум между 1 050 000 - 1 100 000. Ако вземе нещо повече е заради мощния БСП-ДПС вот. За да има протестен вот трябва да има за какво - примерно заменки, фалирали банки, корупционни сделки като Белене, Цанков камък, скандални приватизации като Лукойл, БГА Балкан, рекет върху бизнеса(фондацията на Елена Костова) и т.н. При ГЕРБ няма такова нещо. Колкото и да се преекспонира по медиите, всички скандали при ГЕРБ са буря в чаша вода. А При Костов, БСП и ДПС - не са скандали, а катастрофи.\nЛюбене, да ти кажа ли как ще\nЛюбене, да ти кажа ли как ще се "позиционират" патриотите? Ти новини не гледаш, ама Бойко е решил да заселва страната с афганистанци. Това само е достатъчно да ти каже как ще се позитронират патриотите, независимо от измислените им водачи, които се партиционират според откъдето идва парата. Особено кандидатът за председател президент, за когото се налага и аз да гласувам.\nНе си слушал внимателно!\nСъс зелени човечета ще я заселва, не с афганистанци. :)\nНикой не може да каже как ще\nНикой не може да каже как ще се позиционират "патриотите". Те не са хомогенна група. Ако има някакъв разум у някой от тях - то те са привържениците на НФСБ. А В. Симеонов е най-големия пазител на правителството.\nНякой пази ли спомен\n... дали по три или по четири оплювателски статии дневно срещу ГЕРБ беше нормата в клубчето, преди да си обявят кандидата за президент? Че не ми се рови сега. Може Джамджиева да ни съжали и да ни пусне една статистика. Оплакани и ожалени бяха клетите избиратели, те и на клубчето читатели, че "обективните" пера на списуващите тъдява не могат да ги запознаят с платформите, програмите, копчетата и катарамите на кандидата за президент на ГЕРБ! Чак до сълзи и сополе ме докарваха с тез жални вопли, чес'но! А сега, след като кандидата е обявен от половин месец, четем по осЪм статии дневно за Трайча, пет за Раданча и по една - две за Христо Иванов, Асенчо Генов и палавата Тонка-Цонка. Под различни форми - ту като "протестна мрежа", ту като "Правосъдие за всеки". Ич да не е, подир целия рев и вселенско страдание, което ни демонстрираха от екипа, биваше барем по една статия седмично да има и за Цачева, всеки ден има срещи из страната двойката на ГЕРБ. Цъ. Оставен е драгият читател в пълно неведение и информационно затъмнение. Що така бе, Джамджиева?\nЗащо палава Тонка?\nЗащо палава Тонка? Аз ги гледам непрекъснато по улиците - тя, един новинар от парцал Капитал и още някакви, по цял ден седят из кафенетата по центъра и като се приближа да ги чуя какво си говорят те млъкват.\n„Маркет линкс“: Тежък балотаж Цачева-Радев


Камъчето в обувката на бизнеса\nНачало Списанието Камъчето в обувката на бизнеса\nОт управляващите и администрацията се очаква адекватна реакция на постоянно променящите се обстоятелства и потребности\n14:43 03.01.2021 1548 ~ 4 мин. четене\nДнес от държавата се иска да следи пулса на обществено-икономическото развитие и да има бърза и адекватна реакция на постоянно променящите се обстоятелства и потребности. Бизнесът в България очаква държавата не само да не му пречи, но и да му помага с разумни решения и улеснения.\nИма редица стъпки, които сами по себе си не струват много, но биха спестили време, което също е пари.\nПандемията пренарежда всичко, но това не означава да оставим на автопилот управлението на кризата. Според редица представители на бизнеса наличието на стратегия за развитието на икономиката и образованието в новите условия би било потенциален катализатор за растежа, но такава липсва. Какво още убива на българските предприемачи, мениджъри и бизнес лидери? Предлагаме критичен поглед…\nТодор Гигилев, управляващ съдружник на Dreamix:\nНужни са агресивни инвестиции в образованието\nСега е моментът държавата да даде ход на електронизацията в здравеопазването\nЛипсата на достатъчно инвестиции в образованието спъва IT бизнеса, който в тези времена е във възход заради масовата дигитализация. Нашият сектор прави много, за да навакса отсъствието на агресивни инвестиции от страна на държавата за развитие на образование, ориентирано към нуждите на пазара. А искаме ли да развиваме икономика на знанието, образованието е ключов фактор за това. Ето защо и приоритетите в обучението и квалификацията на хора трябва гъвкаво да се променят.\nв работата на бизнеса е липсата на електронни рецепти и на електронни направления за преглед. Сега е моментът да заложим и на телемедицината. Това би пестило време на служителите, а и би предпазило лекари и пациенти от контакти със заразени хора. По примера на Естония бихме могли да дигитализираме много от услугите, както там става с нотариалните сделки.\nЩе призная, че бяха направени немалко\nза развитието на иновациите – например с подкрепата на Фонда на фондовете. Подобен род инвестиции са важни за по-високата добавена стойност на българския бизнес. Нашият бизнес обаче, освен ако не се обвърже с обществени поръчки, пряко не зависи от държавата, но се влияе от цялостната средата в страната.\nКрасимир Дачев, мажоритарен акционер и председател на УС на “Свилоза” АД:\nАдминистрацията е спирачка на развитието\nСега не се мисли за правенето на пари, а за раздаването им\nАдминистрацията е това, което убива на нашия бизнес и се оказва сериозна пречка в нашата работа. Тя саботира всички политически инициативи, свързани с преодоляване на проблемите. Каквото и да реши законодателната и изпълнителната власт, всичко после трябва да мине през администратора. И няма политическа сила, която да има властта да управлява администрацията.\nв Параграф 22\nДадохме милиони да възстановим пораженията от индустриалния взрив в завод „Свилоза“, който стана в края на юни. Но за да приемат ремонтираното съоръжение, трябва да имам инвестиционно намерение, сякаш сега започвам да го строя. Изискват да съберем четири папки с документи, за да дойде комисията да го приеме, но не когато трябва, а когато тя реши. През това време работниците стоят и чакат да получат заплати. Измислени са правила и няма земна сила, която да преодолее този безкраен низ от абсурди. Вече се чувствам уморен от тези препятствия.\nна управляващите е, че в стремежа да са полезни на хората и бизнеса, се отказаха от дясната политика и отидоха в другата крайност, като се качиха на „шейната“ на профсъюзите. Сега не се мисли за правенето на пари, а за раздаването им. А рецептата за оздравяване на икономиката е бизнесът да работи, но администрацията е голямата спирачка.\nДоц. д-р Румен Драганов, директор на Института за анализи и оценки в туризма:\nТуризмът е с най-слаба подкрепа в пандемията\nАко „възелът“ се стегне още малко, този сектор ще умре\nТуристическият бранш в България не е в състояние ясно да артикулира от какви точно мерки за оздравяване на сектора има нужда, за да ги предложи на правителството. В сферата на туризма са обединени различни дейности – хотелиерство, ресторантьорство, туроператори и агенти, екскурзоводско обслужване, планински водачи, ски учители... Хотелиерството например включва от хижи в планините до петзвездни хотелски комплекси.\nПроблем за бизнеса в България е, че не разполага с\nясни статистически и икономически данни\nЛипсва информация какъв точно е икономическият ефект от мерките, които бяха предприети в подкрепа на бизнеса. В туризма масово бяха съкратени работни места и правителството трябва да каже дали за него е приемлив този висок брой безработни, дали има начин да се запази по-голяма част от персонала в сектора, за да може той от един момент нататък да продължи работа. Също така няма юридическа и икономическа помощ дори само за да може засегнатите от пандемията да формулират своите основни искания.\nКомуникацията се води от лаици\nкоито говорят как трябват пари, а правителството очаква от бранша конкретни предложения.\nМярка в подкрепа на хотелиерите според нашия Институт е да има ваучери за почивка и за здравна превенция чрез промяна в Наредба 7. За туроператорите е важно да заработи гаранционен фонд. Предлагаме да се създадат кооперации на екскурзоводите и на тях да им се възлага ескурзоводска беседа на 100-те национални туристически обекта, за да може и тези хора да имат доход. Предлагаме мерки и имаме виждания и за инструменти, чрез които туристическият бизнес да продължи да съществува.\nцялостна схема за стабилизацията\nна фирмите в този бранш, но е скъсана нишката на разговора между бизнеса, държавната администрация, изпълнителната и законодателната власт.\nПроблем също е, че хотелите почти не работят, а плащат висока такса „Битови отпадъци“, дори общини като тази в Несебър драстично увеличиха налога, нищо че не се генерират отпадъци, щом няма туристи. „Възелът“ обаче трябва да се стегне още малко, за да се разбере, че туризмът ще умре. Засега той все още диша.


24 Октомври 2019, 02:12 Новини от Bpost\nНачало»Четири години след смъртта на Майкъл Джексън духът му призна: Доктор Мъри е невинен!\nТочно преди 4 години (25 юни 2009 г.) на 50-годишна възраст почина Майкъл Джексън. За смъртта му, настъпила дни преди Кралят на попа да стартира турнето си This Is It, е обвинен личният му лекар Конрад Мъри, който му е дал свръхдоза обезболяващи медикаменти.\nВ хода на делото, което семейството на Джексън води в момента обаче, се прокраднаха съмнения, че лекарят може и да е невинен.\nБлизките на певеца съдят компанията AEG Live която беше организатор на турнето, обвинявайки я, че е притискала Майкъл Джексън със срокове и непосилни изисквания, довели до фаталния му край.\nВ делото за милиарди долари явно всички средства са позволени - ответникът предложи оневиняващи го показания, дадени от духа на самия Майкъл Джексън чрез бившата съпруга на Лайнъл Ричи - Бренда.\nПо-любопитното е обаче, че съдебният състав прие да изслуша показанията на духа, препредадени чрез шефа на AEG Live Ранди Филипс, въпреки че комичната ситуация предизвикала бурен смях сред присъстващите в съдебната зала.\n"Бренда ми се обади и ми каза, че се е свързвала с духа на Майкъл - и чрез медиум, и директно. Тя ми каза, че Майкъл й е казал, че смъртта му не е резултат от грешка на д-р Мъри, а че той сам се е убил по невнимание.", заяви Филипс, цитиран от NME.\nНаскоро стана ясно, че наред с многото си музикални рекорди, които поставя приживе, Майкъл Джексън вероятно е ненадминат в още едно отношение. Според специалисти, разследващи причините за смъртта му, по всяка вероятност тя е причинена от продължително безсъние.\nПълното лишаване от сън в продължение на цели два месеца не е било доброволно, а резултат от предозиране с анестетик, довело до състояние, подобно на медикаментозна кома, обяви д-р Чарлз Чейслър от Харвардския университет.\nНай-големите хитове на Майкъл Джексън като Beat It, Billie Jean, Thriller, Black or White, Scream, както и революционните за времето си клипове към някои от тях, все още са вдъхновение и школа за много съвременни поп, рок, хип-хоп и R&B изпълнители.\nКралят на попа ще остане в историята и с оригиналните си танцови стъпки и техники като прочутата Лунна походка и Наклонът (The Lean), показани във филма "Трилър".


За акваристиката, форума и .....\nАвтор Тема: За акваристиката, форума и ..... (Прочетена 6380 пъти)\n« -: 06.09.2008г 00:12ч »\nСедя си, пуша си една пура, пия водка с бърбън(за разредител не останаха кинти) и си блъскам главата с размисли за живота... И в крайна сметка реших да си го кажа тука, любимо мое място в бг. итернет пространството, за голяма част от живота ми.\nТа така, чудя се само що ги праят толкоз дълги тея пури мамка му, единственото ми обяснение е, че за да е по-трудно, и да се мъчат повече децата(праве ли ги основно използувайки детски труд), поне това ме успокоява, че пушейки ги в известна степен оправдавам труда на децата...\nНо... да си дойдем на думата.\nОт много време насам не бях влизал във форума, вчера открих темата "Издирва се Слави" и се изкефих максимално, та горе доле от преди това не бях влизал. Нещата не са като преди не мога да кжа, че това ми харесва, пище кой ли не и много малко от хората, които могат наистина да напишат нещо. Адски ми е приятно да чета, как от всяка глава дим излява, но както и да е това предполагам, че всички дето от доста време следят форума са го забелязали.\nАдски се дразня на секция "продава", господа търгаши не мога да проумея, как може да продавате Лудвигия, Хигрофила полисперма, явайски мъх, криптокорини и една камара бля, бля... Да, да знам, че сте давали пари за тях, ама нали идеята на форума е да си помагаме, а не да се клатим и да се чудим, как да вържем някой лев от хобито. Смешно е и е грозно, ако не бяха Велински и Марто(Дискус фиш), никога нямаше да стигна до истинската акваристика, просто те ми подадоха ръка(растения), и аз направих първия си по-читав аквариум, за това и винаги съм раздавал растения.\nТа да припомня:\nТози форум е, за да си помагаме! Това е за всички новодошли, би трябвало да е основно правило.\nА за акваристиката, прочетете полезните неща във форума , те са скрити от много плява, ама ги има. След това действайте и не робувайте на правилата.\nАдски дълга е мамка и и пура... Къде е Лонги? Липсва ми, да понарита малко тук там...\nА как ми се пие с акваристи, направо не е истина....\n« Последна редакция: 06.09.2008г 01:01ч от penchod »\nRe: За акваристиката, форума и .....\n« Отговор #1 -: 06.09.2008г 03:03ч »\nКакво съвпадение само.. и аз до сега си пуших пурата Бутилката ми е от бърбън, ама съдържанието е чиста сливова.. а лонги е на скайпа.. като гледам още не си е легнал\nТа да е Наздраве!\n« Отговор #2 -: 06.09.2008г 07:07ч »\nМакар и с "известно"закъснение,наздраве и от мен . За останалата част от твоите разсъждения,както се пее в една любима за мен песен, на една любима за мен група "Sad but True ".\nПубликации: 10 875\n« Отговор #3 -: 06.09.2008г 08:08ч »\nИ на мен ми се пие, ама нещо организацията я няма. А аз и ремонт правя в момента и септември го пиша бегал.\n« Отговор #4 -: 06.09.2008г 16:04ч »\nАз работа в склад за алкохол\n« Отговор #5 -: 06.09.2008г 17:05ч »\nАз да кажа, че се радвам да видя Пенчо отново тук. И че човекът е много прав, а който трябва ще го разбере. Използвам случая да кажа, че Марто раздава не само растения. На мен ми подари, повтарям - ПОДАРИ - филтър Sacem Marathon 2000, използвам, разбира се и без пълнеж, но напълно годен. Нищо, че нямам още голям аквариум. От Дамян пък имам неговия стар аквариум 150 л, пак подарък... Ако започна да изброявам хората, които знам, че раздават растения и рибки със сигурност ще пропусна някого, затова няма да го направя. И аз като Коко правя ремонти и няма къде да сложа още ни аквариума, ни филтъра, но както и да е... Понякога съжалявам, че не пуша, господа, за да имам повод да споделя повече общи интереси с вас.\nМоите уважения към всички, които са тук, за да спечелят от хобито.\nИ го приемете снизходително\nПубликации: 1 296\n« Отговор #6 -: 06.09.2008г 19:07ч »\nНаздраве и от мен,penchod всеки си решава какво да продава и какво да раздава и не е коректно да се нападат тези които продават ако ще и водна леща.Верно е че си помагаме,но мисля че повечето със съвети и тн..Иначе повечето май не сте от най бедните, съберете ми ако може 5 000 евро да ми помогнете какво толкова не говоря за 100 000\n« Отговор #7 -: 06.09.2008г 19:07ч »\nВсе още има хора,които подаряват. Аз също,ще изкажа благодарности на Диян(kratun),за растенията,които ми подари,на Joro Vn-пак за растенията.На CellebrO за трихогастерите,на houngan и Boby_ за рибките (те си знаят). Ще спра и аз до тук,за да не пропусна някого,а ако все пак съм пропуснала,моля да бъда извинена. Тааа исках да кажа,че от толкова много подаръци се наложи да сглобя още един аквариум. Та така станаха 3 аквариума.\nМдааа,сега като се замисля,ме чака още един подарък от Диян (скаридки), което означава,че аквариумите,ще станат 4бр.Ми то не остана място вече, да взема да сложа един аквариум и в банята.\nЦитат на: rakim в 06.09.2008г 19:07ч\nсъберете ми ако може 5 000 евро да ми помогнете какво толкова не говоря за 100 000\nЧакай си реда момко!\nАз също никога, не съм продала,нито растение,нито рибка.В повечето случаи става въпрос само за размяна.Все пак това е моето хоби,ако ми беше професия,нещата щяха да стоят по друг начин.Ако не ми трябва някоя рибка,я подарявам.Така въведох и сестра си в хобито.\n« Отговор #8 -: 06.09.2008г 19:07ч »\nЕх и аз съм я закъсал и покрай това хоби доста пари ми потъват.Ако има спонсори и аз търся някой лев за новата си базичка.Пазара си е пазар.Аз съм също голям привърженик и на размяната,която е още по древна,още от преди да има пари.\n« Отговор #9 -: 06.09.2008г 20:08ч »\nПфууу,бравос бе penchod ,най -после да видя това,което отдавна си мисля написано . Да си призная няма и ден в който като се събудя към 13.00-14.00 часа от дългата пиянска работна вечер да не включа компа и мъчейки се през кървавочервените си очи, светещи още от злоупотребата с "Четерите рози"(four roses) опитвайки се да ме спасят от набезите и стремежите на около 400 пияни зомбита(такива като от "I am a legend"),мъчейки се през силната музика плюейки в ушите ми да ми разкажат болежките си и незгодите в живота...,да не вляза първо във форума.Мястото което заема високо място в класацията ми "Най хубавите неща за деня".Да...ама напоследък ,не знам от работата ми ли,нервите ми ли си отиват вече,се нервя още на първия пост който прочета.Пост като останалите 95% писани за деня в стил-"болна ми е гупата","гупата ми ще ражда ли","Колко рибки за х литра аквариум",които ме карат да изръмжа нещо от сорта на "майка му и прост народ" и да изпуша 2 цигари една след друга и да се заровя из старите теми в които може да се чете нещо смислено.Да,тея от типа на Слави,любимите ми "Фотография" със снимките на Ицо,"Оформление и декорация" ,която пустее напоследък,с изключение на интересните експериментчета на Iek!... Абе хорааааааа вземете се в ръце,мислете с главите си и не чакайте на готово всичко да ви се поднесе!!!И спрете да трупате пумия ,че не мога да намеря форума затрупан под нея вече!\nАйде стига съм писал,че вече гледам станало 20.33 ,а зомбитата и тая вечер ме чакат!\n« Последна редакция: 07.09.2008г 07:07ч от don_misho »\n« Отговор #10 -: 06.09.2008г 21:09ч »\nЦитат на: don_misho в 06.09.2008г 20:08ч\nПфууу,бравос бе penchod ,най -после да видя това,което отдавна си мисля написано . Да си призная няма и ден в който като се събудя към 13.00-14.00 часа от дългата пиянска работна вечер да не включа компа и мъчейки се през кървавочервените си очи, светещи още от злоупотребата с "Четерите рози"(four rosses) опитвайки се да ме спасят от набезите и стремежите на около 400 пияни зомбита(такива като от "I am a legend"),мъчейки се през силната музика плюейки в ушите ми да ми разкажат болежките си и незгодите в живота...,да не вляза първо във форума.Мястото което заема високо място в класацията ми "Най хубавите неща за деня".Да...ама напоследък ,не знам от работата ми ли,нервите ми ли си отиват вече,се нервя още на първия пост който прочета.Пост като останалите 95% писани за деня в стил-"болна ми е гупата","гупата ми ще ражда ли","Колко рибки за х литра аквариум",които ме карат да изръмжа нещо от сорта на "майка му и прост народ" и да изпуша 2 цигари една след друга и да се заровя из старите теми в които може да се чете нещо смислено.Да,тея от типа на Слави,любимите ми "Фотография" със снимките на Ицо,"Оформление и декорация" ,която пустее напоследък,с изключение на интересните експериментчета на Iek!... Абе хорааааааа вземете се в ръце,мислете с главите си и не чакайте на готово всичко да ви се поднесе!!!И спрете да трупате пумия ,че не мога да намеря форума затрупан под нея вече!\n« Отговор #11 -: 06.09.2008г 22:10ч »\nФилма е як и ще дават 2 "We are legend" kато нас акваристите относно писаното на "don_mishto" .Е много прав никой от новорегистрираните не чете правилата!\n« Отговор #12 -: 06.09.2008г 22:10ч »\nТака, никой значи не съм нападал, да нападам значи да му пиша в темата или конкретно за него. Ако някой се е почувствал лично засегнат, съзнавайки, че е продавал пълни глупости, съжалявам ама то си е за негова сметка, надявам се че твоя случай не е такъв.\nИначе нищо против търговците, това си им е работа, с това си хранят семействата, нормално е да продават всичко, което се търси. Не става въпрос да се подаряват Анубиаси, Болбидиси, Микрозоруми и други ценни, и гледани с години растения, макар че и такива се е случвало да се подаряват или разменят между членове на форума в доброто старо време...\nДразнещото е, когато си дал на някой една кофа растения, за да си направи аквариума, а няколко месеца по-късно, когато почне да кастри, четеш обяви "Продавам растения" от същия човек, и са изброени видовете, които ти си му дал.\nА защо да се дават, ами защото, за да си направиш един непретенциозен растителен аквариум, най-често ти трябват просто растения. Да, точно така, не ти рябва, ама никакъв СО2, никакви торове(80% от най-разпространените растения, нямат никакви вопиющи нужди от такива неща), а просто ти трябват достатъчно количество растения и добро осветление. а да попитам сега, от къде да ги вземеш?- От пазара? Ами стрък хигрофила се продава за 1.5 лв. От магазина?- Ами там в общия случай е по-скъпо. Е как да го направи човека тоя аквариум, като калкулацията на китките ще му стъпи колкото техниката и рибите взети заедно.\nКакво се случва в общия случай: купува си човека в общия случай аквариум, техника, някакви риби, прежалва 15-20 лв. за растения и след месец пише тема тук "Растенията ми загниват. Защо?", ами защото 10 стръка няма как да оцелеят, може ама много трудно, и трябва да е отцелил от най-дуракоустойчивите бурени.\nДруг вариант, същия човек е закрепил зорлем 6-ст коренчета и гордо пуска снимка снимка, и се почва "Вземи сложи, нагъчкай, начичкай и т.н. малко повече китки!". От къде кинти бе другари, на повечето хора тук им трябват даже и по-малко от 5000лв. за далеч по-сериозни неща от акваристиката. Що просто някой от критикуващите не му драсне едно ЛС в стил "В събота ще кастря, звънни ми ако искаш, да видиш как ще станат нещата после тел 088******". Правил съм го, знаетели колко е приятно, когато после тоя човек пусне снимка и видиш,че си му помогнал да направи приятен и хубав аквариум?\nТа да се към основната си мисъл: Наздраве на пиющите!\nП.П. Сори ако има правописни грешки, ама не ми се проверява.\n« Последна редакция: 06.09.2008г 22:10ч от penchod »\n« Отговор #13 -: 07.09.2008г 03:03ч »\nВъпроса беше за това,че всеки продава или подарява нещо по собствено усмотрение и не мисля че може да му се държи сметка за това.И аз съм подарявал и съм продавал,правиш си сметката това е,на който не му утърва да не купува Аз пък тази вечер изядох сигурно 1кг пилешки гърди и се чувствам баси чревоугодника..\n« Отговор #14 -: 07.09.2008г 07:07ч »\nЦитат на: rakim в 07.09.2008г 03:03ч\n...Аз пък тази вечер изядох сигурно 1кг пилешки гърди ...\nСърчицата са истината! ,с лимонов фреш и мноооого бира!!!\n« Отговор #15 -: 08.09.2008г 10:10ч »\nи от мен за мнението.\nИ аз така ги разбирам нещата, но и Rakim е прав, който иска нека продава.\n« Отговор #16 -: 08.09.2008г 11:11ч »\nАбе хора, не става дума за това... Малко грешно го рабирате.\n1. Има хора, които взимат без пари и после продават същите неща на останалите - това не е коректно.\n2. Има хора, които го удариха на бизнес направо в този форум - те се виждат! Всичко де що се подарява и те са първа писта. После стой и гледай какво става в темите "Предлагам".\nМоето завръщане към акваристиката\nЗапочната от phoenix9040 Аквариуми на потребителите\n1873 Прегледи 29.11.2014г 23:11ч\n29144 Прегледи 06.04.2015г 22:10ч\nЗапочната от kuvert Архив\n4697 Прегледи 26.03.2018г 10:10ч\nСтраницата е създадена за 0.957 секунди с 32 запитвания.


Huawei Mate 20 Pro ще поддържа 15 W безжично зареждане и nanoSD карти\nИзраелският сайт G-Rafa публикува изтекли слайдове от презентация и подробни спецификации на Huawei Mate 20. Около този модел не се вдига почти никакъв шум в сравнение с неговия Pro вариант и напоследък се говори, че Huawei възнамерява да насочи маркетинговите си ресурси предимно към Mate 20 Pro. А съдейки по новата информация, с която разполагаме, Mate 20 е една по-непретенциозна и олекотена негова версия.\nМакар да разполага със същия висококласов чипсет Kirin 980, както и с най-новата технология за бързо (и безжично) зареждане, останалите компоненти са един клас надолу. Екранът е 6.53-инчов в съотношение 18.7:9 с резолюция Full HD+, RAM паметта е 4 GB, а мястото за съхранение на данни е 128 GB. Капацитетът на батерията е стабилните 4000 mAh, а устойчивостта на прах и вода е по стандарт IP53. Смартфонът също ще има тройна камера, но фотографските му способности вероятно няма да са от същата класа като на Mate 20 Pro.\nЗа Mate 20 Pro вече сме говорили достатъчно много, но ето ги и неговите спецификации в резюме: 6.9-инчов OLED екран с QHD+ резолюция, 8 GB RAM памет, 128 GB пространство и капацитет на батерията 4200 mAh. Той покрива и максималния стандарт за водо- и прахоустойчивост IP68. А сега нека обърнем малко внимание на слайдовете от презентацията.\nОт първия научаваме, че безжичното зареждане на Mate 20 Pro (а може би и на Mate 20) ще е с мощност 15 W и ще се случва значително по-бързо, отколкото сме свикнали.\nОт втория слайд ние лично за пръв път чуваме за т.нар. nanoSD карта памет с капацитет до 256 GB и размерите на обикновена microSD карта. Не става ясно дали Huawei е авторът на иновацията, или просто става дума за поддръжка на такъв тип SD карти.\nНакрая технологията Supercharge ще позволява достигане на 70% заряд на 4200 mAh батерията на Mate 20 Pro при само 30 минути зареждане.\nДетайлни пресизображения на Huawei Mate 20 Pro показват една приятна за окото технологична гледка